《水调歌头 太湖晓波》
清代·姚燮

三万六千顷，七十二芙蓉。晓烟浩浩不尽，晓水更濛濛。

帆影芦浩深处，人影琉璃明处，雁影界长空。山色互萦绕，一百里东风。

迷离树，是岭橘，是江枫。晴云摇旭其上，黄色乱青葱。

坐我舵楼横笛，不见芜塘走马，哀响激蛟龙。破浪羡伊稳，四扇侧罛篷。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。